རྗེ་རིན་པོ་ཆེའི་བསྟན་པ་དང་མཇལ་བའི་སྨོན་ལམ།
༄༅། །ན་མོ་མཉྫུ་གྷོ་ཥཱ་ཡ། རབ་འབྱམས་རྒྱལ་བ་ཀུན་གྱི་མཁྱེན་བརྩེའི་བཅུད། །གཅིག་
ཏུ་བསྡུས་པ་རྗེ་བཙུན་འཇམ་དཔལ་དབྱངས། །དམར་སེར་མདངས་འཁྱུད་གསལ་
རྫོགས་མཚན་དཔེའི་འབྲས། །རྒྱན་ལྡན་ཟུར་ཕུད་ལྔ་པས་དགེ་ལེགས་སྩོལ། །ཕུལ་
བྱུང་ལུང་རྟོགས་བསྟན་པའི་མཛོད་འཛིན་པར། །སངས་རྒྱས་སྲས་བཅས་ཀུན་གྱིས་མགྲིན་
གཅིག་ཏུ། །རབ་བསྔགས་ངུར་སྨྲིག་ཚུལ་དུ་ལེགས་བྱོན་པ། །མཁས་དབང་ཙོང་ཁ་པ་དེ་
གཙུག་ན་རྒྱལ། །ཐར་འདོད་དཔྱོད་ལྡན་རྣམས་ཀྱི་མིག་གཅིག་པུ། །དཔལ་ལྡན་བླ་མས་
ཚེ་རབས་ཀུན་ཏུ་བདག །འབྲལ་མེད་མཉེས་བཞིན་རྗེས་སུ་ལེགས་བཟུང་སྟེ། །གསུང་གི་
བདུད་རྩིས་དབུགས་དབྱུང་ཐོབ་པར་ཤོག །གང་དེའི་བཞེད་གཞུང་མདོ་སྔགས་གནད་
འདུས་པ། །བསྟན་པ་རིན་ཆེན་གསལ་བའི་སྒྲོན་མེ་འདིའི། །སྒོ་རུ་བདག་སོགས་ཡིད་
ཅན་ཀུན་ཞུགས་ཏེ། །ལམ་སྟོན་དགེ་བའི་བཤེས་དང་རྟག་འགྲོགས་ཤོག །མདོར་ན་
མཁའ་མཉམ་སེམས་ཅན་མ་ལུས་པའི། །སྒྲིབ་གཉིས་བྱང་ཞིང་ཚོགས་གཉིས་མྱུར་རྫོགས་
ནས། །རང་གཞན་དོན་གཉིས་འབད་མེད་ལྷུན་གྲུབ་པའི། །སྐུ་བཞིའི་གོ་འཕང་མཐོན་པོ་
མངོན་འགྱུར་ཤོག །ཅེས་པ་འདི་ནི་དད་ལྡན་དགེ་བཤེས་འོད་ཟེར་རྒྱ་མཚོ་ནས་བསྐུལ་
ངོར། ཤཱཀྱའི་བཙུན་པ་ངག་དབང་བློ་བཟང་ཐུབ་བསྟན་རྒྱ་མཚོར་འབོད་པས་སྨྲས་
པའོ། ། ། །
559